
LIETUVOS RESPUBLIKOS
AVIACIJOS ĮSTATYMO NR. VIII-2066 16 STRAIPSNIO PAKEITIMO
ĮSTATYMAS

2024 m. rugsėjo 26 d. Nr. XIV-2984

1 straipsnis. 16 straipsnio pakeitimas
1. Pakeisti 16 straipsnio pavadinimą ir jį išdėstyti taip:
„16 straipsnis. Valstybės orlaivių registravimas ir eksploatavimas, valstybės bepiločių orlaivių ir karinei įrangai priskiriamų Lietuvos šaulių sąjungos bepiločių orlaivių naudojimas“.
2. Pakeisti 16 straipsnio 10 dalį ir ją išdėstyti taip:
„10. Valstybės bepiločių orlaivių, kuriuos naudoja krašto apsaugos sistemos institucijos, taip pat karinei įrangai priskiriamų Lietuvos šaulių sąjungos naudojamų bepiločių orlaivių naudojimo tvarką nustato kariuomenės vadas.“

2 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2024 m. gruodžio 1 d.
2. Lietuvos kariuomenės vadas iki 2024 m. lapkričio 30 d. priima šio įstatymo įgyvendinamuosius teisės aktus. 

Skelbiu šį Lietuvos Respublikos Seimo priimtą įstatymą.

